**OSNOVNA ŠKOLA „DR. FRANJO TUĐMAN“**

SVETOG MARTINA 16

BELI MANASTIR

KLASA: 112-02/23-01/49

URBROJ: 2100-10-23-1

Beli Manastir, 28. rujna 2023. godine

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, 152/14**.,** 7/17., 68/18., 98/19., 64/20. i 151/22.), članka 18. Pravilnika o radu, te članaka 4. i 5. Pravilnika o načinu i postupku zapošljavanja u Osnovnoj školi „Dr. Franjo Tuđman“, Beli Manastir, ravnateljica Osnovne škole „Dr. Franjo Tuđman“, Beli Manastir, objavljuje

**NATJEČAJ**

**za zasnivanje radnog odnosa**

1. KUHAR/ICA, mjesto rada Beli Manastir – 1 izvršitelj/ica, na određeno, puno radno vrijeme, 40 sati tjedno (zamjena do povratka odsutne radnice)

**Uvjeti za zasnivanje radnog odnosa:**

Kandidati uz ispunjavanje općih uvjeta za zasnivanje radnog odnosa, sukladno Zakonu o radu, trebaju zadovoljiti i posebne uvjete:

a) Završena srednja škola, smjer kuhar/ica

b) Ostali uvjeti sukladno Zakonu o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19. i 64/20.) i Pravilniku o radu OŠ „Dr. Franjo Tuđman“ Beli Manastir.

c) nepostojanje zapreke za zasnivanje radnog odnosa u školskoj ustanovi u smislu članka 106. Zakona o odgoju i obrazovanju u osnovnoj i srednjoj školi.

U prijavi na natječaj navode se **osobni podaci podnositelja prijave** osobno ime i prezime, adresa prebivališta odnosno boravišta i naziv radnog mjesta na koje se kandidat prijavljuje.

Uz **vlastoručno potpisanu** prijavu na natječaj potrebno je priložiti:

1. životopis,
2. dokaz o stručnoj spremi (preslika),
3. dokaz o državljanstvu,
4. dokaz o evidentiranom radnom stažu (elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje),
5. uvjerenje nadležnog suda da nije pod istragom i da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od mjesec dana od dana raspisivanja natječaja.

**Kandidatom se smatra osoba koja podnese pravodobnu i potpunu prijavu i ispunjava opće i posebne uvjete iz natječaja.**

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrana osoba dužna je sve navedene priloge odnosno isprave dostaviti u izvorniku.

Rok za podnošenje prijava je **8 dana od objave** natječaja na oglasnoj ploči škole, mrežnim stranicama škole, oglasnoj ploči i mrežnim stranicama Hrvatskog zavoda za zapošljavanje.

Prijave s dokazima o ispunjavanju uvjeta **dostaviti** pisanim putem u **zatvorenim omotnicama s naznakom „prijava na natječaj – naziv radnog mjesta“** na adresu škole, putem pošte ili osobnom dostavom u tajništvo škole na adresu:

**Osnovna škola „Dr. Franjo Tuđman“**

**Svetog Martina 16**

**31 300 Beli Manastir**

Natječaj je otvoren od 28.9.2023. do 6.10.2023. godine.

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Na natječaj se mogu javiti muške i ženske osobe u skladu s člankom 13. stavkom 3. Zakona o ravnopravnosti spolova („Narodne novine“ broj 82/08. i 69/17.).

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidati koji ostvaruju pravo prednosti pri zapošljavanju prema posebnom zakonu, dužni su u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i imaju prednost u odnosu na ostale kandidate pod jednakim uvjetima.

Kandidati koji ostvaruju pravo prednosti pri zapošljavanju prema članku 102. st. 1. - 3. **Zakona o hrvatskim braniteljima iz Domovinskog rata i članovima njihovih obitelji** („Narodne novine“, br. 121/17., 98/19., 84/21.) pozivaju se da prilikom prijave na natječaj osim dokaza o ispunjavanju traženih uvjeta, prilože i dokaze propisane člankom 103. st. 1. Zakona o hrvatskim braniteljima iz Domovinskog rata i članovima njihovih obitelji, a koji su navedeni na internetskoj stranici Ministarstva hrvatskih branitelja, poveznica:

**https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf**

Kandidati koji ostvaruju pravo prednosti pri zapošljavanju prema članku 48. st. 1. - 3. **Zakona o civilnim stradalnicima iz Domovinskog rata** („Narodne novine“, br. 84/21.) pozivaju se da prilikom prijave na natječaj osim dokaza o ispunjavanju traženih uvjeta, dostave i sve dokaze o ostvarivanju prava prednosti prilikom zapošljavanja iz stavka 1. članka 49. navedenog Zakona, a koji su navedeni na internetskoj stranici Ministarstva hrvatskih branitelja poveznica:

**https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf**

Kandidati koji ostvaruju pravo prednosti pri zapošljavanju prema  članku  9.  **Zakona o profesionalnoj rehabilitaciji i zapošljavanju osoba s invaliditetom** („Narodne novine“, broj 157/13. , 152/14., 39/18. i 32/20.) dužni  su u prijavi na natječaj pozvati se na to pravo te priložiti sve dokaze o ispunjavanju traženih uvjeta,  kao  i dokaz o invaliditetu.

Kandidati koji se pozivaju na pravo prednosti pri zapošljavanju  u skladu s člankom  48.f  **Zakona o zaštiti vojnih i civilnih invalida rata** („Narodne novine“, broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13. i 98/19.) dužni  su uz prijavu na natječaj priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao prethodni radni odnos.

Za kandidate prijavljene na natječaj koji ispunjavaju formalne uvjete natječaja provest će se vrednovanje putem intervjua sukladno Pravilniku o načinu i postupku zapošljavanja u Osnovnoj školi „Dr. Franjo Tuđman“, Beli Manastir.

Poziv kandidatima, vrijeme i mjesto vrednovanja, bit će objavljeni na internetskim stranicama Osnovne škole „Dr. Franjo Tuđman“, Beli Manastir <http://os-drftudjman-beli-manastir.skole.hr/> pod rubrikom NATJEČAJI najmanje pet (5) dana prije dana određenog za testiranje.

Ako kandidat ne pristupi testiranju, smatra se da je odustao od prijave na natječaj.

Škola o rezultatima natječaja obavještava sve kandidate javnom objavom imena i prezimena i stručne spreme odabranog kandidata na web stranici Škole. Dostava svim kandidatima smatra se obavljenom istekom osmog dana od dana javne objave na web stranici Škole.

Kandidate koji se pozivaju na pravo prednosti pri zapošljavanju prema posebnim propisima izvješćuje se pisanom preporučenom poštanskom pošiljkom s povratnicom.

Sukladno odredbama Zakona o provedbi Opće uredbe o zaštiti podataka („Narodne novine“, broj 42/18.) i Uredbe (EU) 2016/679, dokumenti dostavljeni na natječaj poslani su slobodnom voljom osoba koje podnose prijavu na javni natječaj te se smatra da su dale privolu za obradu osobnih podataka. Podaci će se obrađivati isključivo u svrhu provedbe javnog natječaja.

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_

Lidija Šumiga